T-20 World Cup | ২০২৪-এর টি-টোয়েন্টি বিশ্বকাপের সূচি কী হতে পারে

দুবাই: ৫ অক্টোবর থেকে শুরু একদিনের বিশ্বকাপ (World Cup)। আর ২০২৪ সালে রয়েছে টি-টোয়েন্টি বিশ্বকাপ (T-20 World Cup) । এই দুই প্রতিযোগিতার আগে ভারতকে খেলতে হবে এশিয়া কাপেও। ওয়েস্ট ইন্ডিজ (West Indies), আয়ারল্যান্ড (Ireland) সফরের পর রোহিত শর্মাদের (Rohit Sharma) সামনে একের পর এক ক্রিকেটের মেগা ইভেন্ট। এশিয়া কাপ এবং একদিনের বিশ্বকাপের সূচি ইতিমধ্যে ঘোষণা হয়ে গিয়েছে। এবার ২০২৪-এর টি-টোয়েন্টি বিশ্বকাপের সূচিও ঘোষণা হতে পারে বলে আইসিসি সূত্রে খবর।

জানা গিয়েছে, টি-টোয়েন্টি বিশ্বকাপের (T-20 WC) উদ্বোধনী ম্যাচ খেলা হবে ৪ জুন। ফাইনাল হবে ওই মাসের ৩০ তারিখে। ওয়েস্ট ইন্ডিজ (West Indies) এবং আমেরিকার (America) মাটিতে বিশ্বকাপের ম্যাচগুলো খেলা হবে। আইসিসি (ICC) সূত্র মারফত জানা গিয়েছে, ইতিমধ্যে ১০টি স্টেডিয়াম বেছে রাখা হয়েছে। চলতি সপ্তাহে আইসিসির একটি প্রতিনিধিদল আমেরিকার বেশ কয়েকটি স্টেডিয়াম পরিদর্শন করেছে। তাদের নজরে রয়েছে ফ্লোরিডার লডারহিল। এই স্টেডিয়ামেই ওয়েস্ট ইন্ডিজ এবং ভারত সিরিজের ২টি টি-টোয়েন্টি ম্যাচ খেলবে। সিরিজের শেষ দুই টি-টোয়েন্টি ১২ এবং ১৩ অগাস্ট আমেরিকার ফ্লোরিডার (Florida) মাঠে খেলা হবে।

আরও পড়ুন: IPL 2024 | পরের বছর আইপিএল মার্চের মাঝামাঝি? কারণ জেনে নিন

ফ্লোরিডা ছাড়াও টি-টোয়েন্টি বিশ্বকাপের ম্যাচগুলোর আয়োজন করা হতে পারে মরিসভিল, ডালাস এবং নিউইয়র্কের মাঠে। মরিসভিল বা ডালাসে মেজর লিগ ক্রিকেট  (Major league Cricket) হলেও আন্তর্জাতিক কোনও ম্যাচ এখনও খেলা হয়নি। জানা যাচ্ছে, আগামী কয়েক মাসের মধ্যে ওয়েস্ট ইন্ডিজ এবং আমেরিকার কোন কোন স্টেডিয়ামে খেলা হবে তা ঘোষণা করে দেবে আইসিসি।

২০২২ সালের টি-টোয়েন্টি বিশ্বকাপের শীর্ষ আট দল ২০২৪-এর বিশ্বকাপে সরসারি জায়গা করে নিয়েছে। অস্ট্রেলিয়া, ইংল্যান্ড, ভারত, নেদারল্যান্ডস, নিউজিল্যান্ড, পাকিস্তান, দক্ষিণ আফ্রিকা এবং শ্রীলঙ্কা এই আট দেশ প্রতিযোগিতার সঙ্গে সরাসরি যুক্ত। আফগানিস্তান এবং বাংলাদেশ তাদের টি-টোয়েন্টি র্যাকঙ্কিংয়ের জন্য জায়গা অর্জন করেছে। ওয়েস্ট ইন্ডিজ এবং আমেরিকা আয়োজক দেশ হিসাবে প্রতিযোগিতায় অংশ নিচ্ছে। যোগ্যতা অর্জন পর্ব খেলে জায়গা করে নিয়েছে আয়ারল্যান্ড, স্কটল্যান্ড এবং পাপুয়া নিউ গিনি। ২০২৪ সালের টি-টোয়েন্টি বিশ্বকাপে মোট ২০টি দেশের খেলা কথা রয়েছে। ১৫টি দল ইতিমধ্যে বিশ্বকাপের টিকিট হাসিল করে ফেলেছে। আরও পাঁচটি দেশ এখনও প্রতিযোগিতার সঙ্গে যুক্ত হতে পারবে।