প্রকাশ্যে টি-টোয়েন্টি বিশ্বকাপের সূচি! কবে ভারত-পাক মহারণ?

মুম্বই: প্রতীক্ষার অবসান। প্রকাশ্যে আসন্ন টি-টোয়েন্টি বিশ্বকাপের সূচি। ১ জুন থেকে শুরু টি-টোয়েন্টি বিশ্বকাপ। ৫ জুন আয়ারল্যান্ডের বিরুদ্ধে ভারত বিশ্বকাপ অভিযান শুরু করবে। ৯ জুন নিউইয়র্কে ভারত-পাকিস্তান মহারণ। ১২ জুন ইউএসএ-র মুখোমুখি ভারত। ১৫ জুন কানাডার মুখোমুখি হতে চলেছে ভারত।

প্রথম ১৮ দিন গ্রুপ পর্যায়ের ম্যাচ হবে। ১৯ জুন থেকে শুরু টি-টোয়েন্টি বিশ্বকাপের সুপার এইটের ম্যাচ। ১৯ জুন থেকে ২৪ জুন পর্যন্ত হবে সুপার এইটের ম্যাচ। ২৬ জুন প্রথম সেমিফাইনাল এবং ২৭ জুন দ্বিতীয় সেমিফাইনাল। ২৯ জুন বার্বাডোসে বহু প্রতীক্ষিত টি-টোয়েন্টি বিশ্বকাপ ফাইনাল।

উল্লেখ্য, ২০০৭ সালে প্রথম টি-টোয়েন্টি বিশ্বকাপ জিতেছিল ভারত। তার পর থেকে এই ট্রফি অধরাই থেকে গিয়েছে তাদের। ২০১৬ ও ২০২২ সালে সেমিফাইনাল ও ২০১৪ সালে ফাইনালে গিয়ে হারতে হয়েছে। গত ১০ বছরে আইসিসি ট্রফি অধরা রয়েছে ভারতের। চলতি বছর সেই ট্রফি খরা কাটাতে চাইছে ভারত।

গ্রুপ এ: ভারত, পাকিস্তান, আয়ারল্যান্ড, কানাডা, আমেরিকা।

গ্রুপ বি: ইংল্যান্ড, অস্ট্রেলিয়া, নামিবিয়া, স্কটল্যান্ড, ওমান।

গ্রুপ সি: নিউজিল্যান্ড, ওয়েস্ট ইন্ডিজ, আফগানিস্তান, উগান্ডা, পাপুয়া নিউগিনি।

গ্রুপ ডি: দক্ষিণ আফ্রিকা, শ্রীলঙ্কা, বাংলাদেশ, নেপাল, নেদারল্যান্ডস।