মেয়েদের আসন্ন টি টোয়েন্টি বিশ্বকাপ বাংলাদেশ থেকে সরানো হল

কলকাতা: বাংলাদেশে (Bangladesh) মেয়েদের টি টোয়েন্টি বিশ্বকাপ (Women T20 World Cup) হচ্ছে না। বাংলাদেশ সাম্প্রতিক অশান্তির প্রেক্ষিতে এই সিদ্ধান্ত নিল আইসিসি (ICC)। অক্টোবরে এই বিশ্বকাপ হওয়ার কথা ছিল। আইসিসি এই সিদ্ধান্তের কথা বিসিবিকে জানিয়ে দিয়েছে। বাংলাদেশের বদলে সংযুক্ত আরব আমিরশাহীতে এই বিশ্বকাপ হবে। বাংলাদেশের সংবাদমাধ্যম সূত্রে বুধবার এই খবর জানা গিয়েছে।

তবে আইসিসি জানিয়েছে, সংযুক্ত আরব আমিরশাহীতে এই বিশ্বকাপ হলেও বাংলাদেশই তার আনুষ্ঠানিক আয়োজক থাকবে। খেলা হবে দুবাই ও শারজায়। ৩ থেকে ২০ অক্টোবর পর্যন্ত এই খেলা হবে। মঙ্গলবার আইসিসির এক ভার্চুয়াল বোর্ড সভায় বিশ্বকাপ বাংলাদেশ থেকে সরিয়ে নেওয়ার সিদ্ধান্ত হয়।

আরও পড়ুন: জম্মুতে বিচ্ছিন্নতাবাদী সংগঠনের ৩০ কোটি বিকৃত টাকা বদল, চাঞ্চল্য

বাংলাদেশে শেখ হাসিনার সরকারের পতনের পর থেক অনিশ্য়তা দেখা দিয়েছিল। তবে অন্তর্বর্তী সরকার আয়োজনের উদ্যোগ নিলেও তা ফলপ্রসূ হল না। তবে অস্ট্রেলিয়া সব বেশ কয়েকটি দেশের নাগরিকদের বাংলাদেশ ভ্রমণে নিষেধাজ্ঞা রয়েছে। সেই প্রেক্ষিতে এই সিদ্ধান্ত নেওয়া হয়েছে।