আগামী টি-টোয়েন্টি বিশ্বকাপে ভারতের অধিনায়ক কে? জানতে পড়ুন

মুম্বই: আগামী জুনে টি-টোয়েন্টি বিশ্বকাপ। আর এই বিশ্বকাপে ভারতের অধিনায়কত্ব কে করবেন তা নিয়ে জল্পনা চলছিলই। কিন্তু সেই জল্পনার অবসান ঘটালেন স্বয়ং বিসিসিআই সচিব জয় শাহ। তিনি সাফ জানান, আগামী টি-টোয়েন্টি বিশ্বকাপে ভারতের অধিনায়কত্ব করবেন রোহিত শর্মা। সহ-অধিনায়কের ভূমিকায় দেখা যাবে হার্দিক পান্ডিয়াকে।

বিসিসিআই সচিব জয় শাহ আরও বলেন, ‘আফগানিস্তানের বিরুদ্ধে টি-টোয়েন্টি ম্যাচ মনে করে দেখুন। ভারতের স্কোর যখন একসময় ২৭/৪, সেখান থেকে মহাকাব্যিক ইনিংস খেলেন দ্য হিটম্যান। তাঁর ব্যাটিং দক্ষতা নিয়ে কোনও প্রশ্নই থাকতে পারে না। বিশ্বকাপেও টানা দশটি ম্যাচ জিতে ফাইনালে উঠেছিল ভারত। শুধু ফাইনালটা আমরা জিততে পারিনি। সর্বোচ্চ পর্যায়ে এটা হতেই পারে।’

তবে জয় শাহ আত্মবিশ্বাসী যে আগামী টি-টোয়েন্টি বিশ্বকাপ ট্রফিটা রোহিত শর্মা হাতেই উঠতে চলেছে। ২৯ জুন বার্বাডোসে টি-টোয়েন্ট বিশ্বকাপ জিততে চলেছে ভারত। বিসিসিআই সচিবের এই মন্তব্যের পর কোনও সংশয় নেই যে টি-টোয়েন্টি বিশ্বকাপে ভারতীয় দলের কামান থাকছে রোহিত শর্মার হাতেই।

অন্য খবর দেখতে ক্লিক করুন: